“หุ้นเอเชีย” เปิดลบ นักลงทุนจับตาประชุม “เฟด” สัปดาห์นี้
“ตลาดหุ้นเอเชีย” เปิดลบ ขณะที่นักลงทุนจับตาประชุมธนาคารกลางสหรัฐ จะปรับขึ้นอัตราดอกเบี้ยระยะสั้น 0.75% ในวันพุธที่ 21 ก.ย.65 และธนาคารกลางญี่ปุ่นจะตรึงอัตราดอกเบี้ยเอาไว้ที่ระดับต่ำเป็นพิเศษต่อไปในสัปดาห์นี้ 
“ตลาดหุ้นเอเชีย” เปิดลบ ขณะที่นักลงทุนจับตาประชุมธนาคารกลางสหรัฐ จะปรับขึ้นอัตราดอกเบี้ยระยะสั้น 0.75% ในวันพุธที่ 21 ก.ย.65 และธนาคารกลางญี่ปุ่นจะตรึงอัตราดอกเบี้ยเอาไว้ที่ระดับต่ำเป็นพิเศษต่อไปในสัปดาห์นี้
19 ก.ย. 2565

ผู้สื่อข่าวรายงานว่า ตลาดหุ้นเอเชียเปิดลบในวันนี้ ขณะที่นักลงทุนจับตาการประชุมนโยบายการเงินของธนาคารกลางสหรัฐ (เฟด) และธนาคารกลางญี่ปุ่น (BOJ) ในสัปดาห์นี้
ดัชนี HSI ตลาดหุ้นฮ่องกงเปิดวันนี้ที่ 18,695.35 จุด ลดลง 66.34 จุด หรือ -0.35% และดัชนี SSE Composite ตลาดหุ้นจีนเปิดวันนี้ที่ 3,122.76 จุด ลดลง 3.64 จุด หรือ -0.11% ส่วนตลาดหุ้นญี่ปุ่นปิดทำการวันนี้ (19 ก.ย.65) เนื่องในวันผู้สูงอายุ
โดยข้อมูลล่าสุดจาก FedWatch Tool ของ CME Group บ่งชี้ว่า ตลาดการเงินปรับตัวรับโอกาส 82% ที่เฟดจะปรับขึ้นอัตราดอกเบี้ยระยะสั้น 0.75% ในวันพุธที่ 21 ก.ย.นี้
นอกจากนี้ นักวิเคราะห์ในผลสำรวจที่จัดทำโดยสำนักข่าวรอยเตอร์คาดการณ์ว่า BOJ จะตรึงอัตราดอกเบี้ยเอาไว้ที่ระดับต่ำเป็นพิเศษต่อไปในการประชุมวันพุธนี้